Šie preparatai yra labai skirtingi, todėl ir jų pobūdis bei naudojimas skiriasi. Botuliną rekomenduojama rinktis toms zonoms, kuriose formuojasi mimikos raukšlės (kaktos, akių zona) – botulinas lokaliai paralyžuoja raumenį, todėl raukšlės nustoja gilėti ir odos paviršius išsilygina. Hialurono užpildai dažniausiai naudojami tūriui atstatyti, todėl tinka statinėms raukšlėms (kaip nosies-lūpų raukšlė), veido kontūro korekcijai ar tam tikrų veido bruožų patobulinimui (kaip lūpų putlinimas). Į mimikos raukšles hialurono rūgštis leidžiama itin retais atvejais ir yra dažniausiai kombinuojama su botulinu. Kaktos zona hialurono injekcijoms yra didžiausios rizikos zona, todėl pirmiausia būtinai konsultuokitės su gydytoju specialistu, kuris rekomenduos tinkamiausią gydymo eigą ir pasirūpins Jūsų saugumu.